KOMMISSIONENS FORORDNING (EF) Nr. 1504/96 af 29. juli 1996 om gennemførelsesbestemmelser til Rådets forordning (EF) nr. 1357/96 om tillægsbetalinger i 1996 til præmierne i forordning (EØF) nr. 805/68 om den fælles markedsordning for oksekød og om ændring af samme forordning, og om ændring af forordning (EØF) nr. 3886/92 om gennemførelsesbestemmelser for præmieordningerne i oksekødssektoren for så vidt angår forarbejdningspræmien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1357/96 af 8. juli 1996 om tillægsbetalinger i 1996 til præmierne i forordning (EØF) nr. 805/68 om den fælles markedsordning for oksekød og om ændring af samme forordning (1), særlig artikel 10,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (2), senest ændret ved forordning (EF) nr. 1357/96, særlig artikel 4i, stk. 4, og

ud fra følgende betragtninger:

Af hensyn til gennemsigtigheden medlemsstaterne imellem, overvågningen og den korrekte forvaltning af de tillægsbetalinger, der blev indført ved forordning (EF) nr. 1357/96, bør medlemsstaterne informere Kommissionen om den valgte fremgangsmåde for ydelsen, de nationale gennemførelsesbestemmelser for iværksættelsen af foranstaltningerne i nævnte forordning og det endelige resultat;

ifølge artikel 4i, stk. 4, i forordning (EØF) nr. 805/68 som ændret ved artikel 8 i forordning (EF) nr. 1357/96 kan en medlemsstat under visse betingelser udbetale forarbejdningspræmien for dyr, som fjernes fra produktionen, inden de er mere end 20 dage gamle; følgelig bør artikel 49 i Kommissionens forordning (EØF) nr. 3886/92 (3), senest ændret ved forordning (EF) nr. 1264/96 (4), tilpasses;

for at gøre det muligt for medlemsstaterne at iværksætte bestemmelserne i forordning (EF) nr. 1357/96 hurtigere, er det nødvendigt, at nærværende forordning træder i kraft snarest muligt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forbindelse med den tillægsstøtte, der blev indført ved forordning (EF) nr. 1357/96, giver medlemsstaterne Kommissionen meddelelse om følgende:

a) ved anvendelse af artikel 1-4 i nævnte forordning:

- senest den 15. november 1996 og den 31. juli 1997, antallet af tillægsbeløb, der er ydet i medfør af artikel 1, opdelt på de ordninger, der er omhandlet i artikel 4b og 4d i forordning (EØF) nr. 805/68

- så hurtigt som muligt, de nærmere bestemmelser vedrørende ydelsen af de beløb og den støtte, der er omhandlet i artikel 4, litra a), og i givet fald artikel 4, litra b), navnlig typen eller kategorien af dyr, de fastsatte enhedsbeløb, reglerne for beregning heraf og de endelige datoer for betalingen

- senest den 15. november 1996 og den 31. juli 1997 henholdsvis, de samlede støttebeløb, der er udbetalt i medfør af artikel 4, litra a), og i givet fald artikel 4, litra b), samt antallet af modtagere og omfattede dyr;

b) ved anvendelse af artikel 5 og i givet fald artikel 4, litra b), i nævnte forordning:

- så hurtigt som muligt, de nærmere bestemmelser vedrørende ydelsen af den heri omhandlede støtte, navnlig typen eller kategorien af dyr, de fastsatte enhedsbeløb, reglerne for beregning heraf og de endelige datoer for betalingen

- senest den 15. november 1996 og den 31. juli 1997 henholdsvis, de samlede støttebeløb, der er udbetalt i medfør af artikel 5 og artikel 4, litra b), samt antallet af modtagere og omfattede dyr.

Artikel 2

I artikel 49, stk. 1, fjerde led, i forordning (EØF) nr. 3886/91 ændres »inden det var ti dage gammelt« til »inden det overskred den maksimumsalder, der er fastsat i artikel 4i i forordning (EØF) nr. 805/68«.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 175 af 13. 7. 1996, s. 9.

(2) EFT nr. L 148 af 28. 6. 1968, s. 24.

(3) EFT nr. L 391 af 31. 12. 1992, s. 20.

(4) EFT nr. L 163 af 2. 7. 1996, s. 22.